पाएं अपने शहर की ताज़ा ख़बरें और फ्री ई-पेपरडाउनलोड करें
चौथ का बरवाड़ा कस्बे में सरकारी गाइडलाइन के बावजूद भी लोग बिना वजह बाजार में घूमते रहते हैं और प्रशासन की लाख कोशिशों के बावजूद भी यह स्थिति जस की तस बनी हुई है। जन अनुशासन रेड अलर्ट पखवाड़े की घोषणा करते समय मुख्यमंत्री ने लोगों से यह विशेष अनुरोध किया था कि वे अनावश्यक घरों से बाहर नहीं निकलें, लेकिन चौथ का बरवाड़ा में मुख्यमंत्री की यह मांग दरकिनार कर लोग बिना मतलब ही मार्केट में आ जाते हैं।
प्रशासन द्वारा लगातार लोगों के चालान भी काटे जा रहे हैं और समझाइश भी की जा रही है, लेकिन चाहे मेन मार्केट हो चाहे सब्जी मंडी दोनों ही जगह अत्यधिक मात्रा में भीड़ रहती है जिसके चलते कोरोना के मामले लगातार चौथ का बरवाड़ा में बढ़ते जा रहे हैं।
कुछ लोग तो सुबह 11 बजे बाद भी बिना मतलब ही मार्केट में आ जाते हैं। चूंकि प्रशासन द्वारा चौथ का बरवाड़ा में अनावश्यक घूम रहे लोगों को क्वारंटाइन करना शुरू नहीं किया गया है। इसी का फायदा उठाकर लोग बिना वजह मार्केट में आ जाते हैं। यदि अन्य जगहों के जैसे अनावश्यक घूम रहे लोगों को पकड़कर क्वारंटाइन किया जाए तो इस मामले में कुछ सुधार आ सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn